16-jarige ernstig beseer tydens fietsongelukArgieffoto ŉ 16-jarige seun veg om sy lewe nadat hy Saterdag omstreeks 19:40 in Tongaat in KwaZulu-Natal met sy fiets geval het. “Die seun het vermoedelik teen ŉ afdraende beheer oor die fiets verloor,” het Chris Botha, woordvoerder van Netcare911, gesê. “Hy het geval en sy kop gestamp.” Volgens Botha het die voorval naby Sastri-sirkel in Tongaat plaasgevind. “Die kind het op die grond gelê toe paramedici by die toneel opgedaag het. Hy is baie ernstig beseer.” Paramedici het die seun op ŉ asemhalingsmasjien geplaas en hom na ŉ nabygeleë hospitaal geneem vir verdere behandeling.